OzLabs/hebrew-wiki-articles huggingface dataset:
המגן (אפליקציה)

המגן היא יישומון (אפליקציה) לטלפון סלולרי, שפותחה בישראל על ידי משרד הבריאות, על מנת להתמודד עם התפרצות נגיף הקורונה בישראל.

==האפליקציה==
ב-18 במרץ 2020 החל השב"כ באיכון טלפונים ניידים של חולי קורונה ובאיתור עוברי אורח ששהו לידם, תוך שימוש באמצעים דיגיטליים. אזרחים שאותרו כמי ששהו ליד חולה קורונה, קיבלו הודעה לטלפון הנייד המחייבת אותם בכניסה לבידוד.

בנוסף לפעילות השב"כ שוחררה ב-22 במרץ אפליקציית "המגן" שפותחה בישראל על ידי משרד הבריאות, בעיצומה של מגפת הקורונה במדינה. האפליקציה מבצעת הצלבה בין המקומות בהם שהו משתמשיה לבין המקומות בהם שהו חולי קורונה מאומתים על פי איכוני השב"כ ב-14 הימים שקדמו לאבחון המחלה ובמקרה של חשיפה מתריעה על כך בפני בעל הטלפון הסלולרי. האפליקציה מבוססת על קוד פתוח.

משרד הבריאות פרסם שהאפליקציה לא מעבירה מידע על בעל הטלפון הסלולרי לצד שלישי, ושהמידע על מיקומי המשתמש מאוחסן על המכשיר שלו בלבד.

האפליקציה פתוחה להורדה חופשית, והשימוש בה הוא על בסיס התנדבותי.

ב-27 ביולי 2020, הושק עדכון של האפליקציה שיכלול גם טכנולוגיית ה-GPS וגם בבלוטות'. האפליקציה החדשה מכונה "המגן 2". השימוש כולל הפעלת קישורית בלוטות'.

על פי נתונים 83 אחוזים ממורידי האפליקציה הסירו אותה.

צוות שרים בראשות שר המודיעין אלי כהן קבע כי רק לאחר 1.68 מיליון הורדות של האפליקציה יהיה ניתן להפסיק את האיכונים של השב"כ: "השימוש בכלי של השב"כ ימשיך עד שמדינת ישראל תהיה ירוקה".<ref></ref>

==הערכה וביקורת==
על פי רן בר-זיק האפליקציה בטוחה לשימוש בהיבטי אבטחת מידע, מכיוון שהיא פותחה כיאות, עם ליווי של מומחים ושל מערך הסייבר הלאומי, ושקיפות לגבי הליך הפיתוח, מה שאמור למנוע פרצות ודליפות מידע. כמו כן מיכאל בירנהק בדק את היבטי הפרטיות של האפליקציה ואישר שמתקיימים בה תנאי היסוד להגנת הפרטיות.

גם הגרסה הראשונה וגם הגרסה השנייה של האפליקציה לא אימצו את תקני התקשורות הציבוריים של Apple ו-Google בעיקר בגלל התעקשות משרד-הבריאות לאסוף נתוני מיקום בעזרת רכיב ה-GPS של המכשיר הנייד, מה שהופך את האפליקציה לחודרנית וכן לא תאפשר חיבור לרשתות דומות במדינות אחרות (למשל: האיחוד האירופי).

אזרחים שהורידו את האפליקציה למכשיר הנייד שברשותם התלוננו על כך שקיבלו הודעות שווא לפיה נחשפו לחולה קורונה וגם תלונות של צוות רפואי על אי דיוק באימות מקום החשיפה.

עדכון הגרסה בסוף יולי נועד להתמודד עם חלק מהביקורת.

בסוף נובמבר 2020, משרד הבריאות הפסיק להשקיע באפליקציה. משמעות הדבר היא שאמנם היא לא תיסגר אבל לא תתוחזק או תשופר.<ref></ref>

==קישורים חיצוניים==
* [https://govextra.gov.il/ministry-of-health/hamagen-app/download-he/ אפליקציית המגן], באתר משרד הבריאות
* 
* 

==הערות שוליים==

קטגוריה:מגפת הקורונה בישראל
קטגוריה:אפליקציות מובייל
קטגוריה:משרד הבריאות
קטגוריה:תוכנות שהושקו ב-2020
שלומי אלון

שלומי אלון (נולד ב-20 בנובמבר 1977) הוא מוזיקאי, ראפר, זמר, סקסופוניסט וחלילן ישראלי.

== ביוגרפיה ==
אלון נולד ב-1977 בטבריה וגדל בה. בין השנים 1996–1998 למד ברימון בית ספר למוסיקה. ב-2000 הצטרף אלון ללהקת "הדג נחש"<ref></ref>. 

ב-2000 הוציאו הדג נחש את אלבום הבכורה שלהם, "המכונה של הגרוב". האלבום זכה לשבחים רבים ממבקרי המוזיקה. לאחר מכן, הוציאו מספר להיטים שזכו להצלחה רבה במצעדי הפזמונים העבריים, בהם "שירת הסטיקר" ו-"עוד אח אחד" ואף אלבומים נוספים שזכו להצלחה רבה, ביניהם "בעזרת הג'אם" שזכה במעמד "אלבום זהב".

ב-1998 הצטרף ללהקת הפאנק (Funk) הישראלית "פאנקנשטיין", בה שימש כנגן סקסופון.

ב-2001 הקים את הרכב המוזיקה השחורה "אינטוטו". בין המשתתפים בהרכב היה יאיא כהן אהרונוב, חברו של אלון להרכב "הדג נחש".

ב-2013 זכה אלון יחד עם שאר חברי להקת הדג נחש בפרס אקו"ם על שם יוסי בנאי למחברי השנה, על אלבומם "זמן להתעורר".

== קישורים חיצוניים ==

* 

== הערות שוליים ==

קטגוריה:סקסופוניסטים ישראלים
קטגוריה:מוזיקאים ישראלים
קטגוריה:חלילנים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:ראפרים ישראלים
קטגוריה:זמרים ישראלים
קטגוריה:בוגרי רימון בית ספר למוסיקה
קטגוריה:זוכי פרס אקו"ם
קטגוריה:ישראלים שנולדו ב-1977
פרנסיס וויטלי

פרנסיס וויטלי (באנגלית: Francis Wheatley; 1747 – 1801) היה צייר דיוקנאות ונופים אנגלי, שחי ועבד תקופה מסוימת בדבלין.<ref></ref><ref></ref>

== ביוגרפיה ועבודה ==
בית הנבחרים האירי, ציור של פרנסיס וויטלי
ווטלי נולד בווילד קורט, קובנט גרדן, לונדון, בנו של חייט אמן. הוא למד בבית הספר לציור של ויליאם שיפלי ובאקדמיה המלכותית, וזכה בכמה פרסים מטעמה. הוא סייע בעיטורו של ווקסהול, וסייע לג'ון המילטון מורטימר בציור תקרה עבור לורד מלבורן בברוק הול בהרטפורדשייר.<ref></ref>

הוא הציג לראשונה באקדמיה המלכותית בשנת 1778, וזכה לשבחים על ידי המבקרים. אך הוא הסתבך בכספים ונאלץ להימלט מנושיו. הוא עבר לאירלנד עם אליזבת גרסה, אשתו של עמיתו האמן ג'ון אלכסנדר גריז (1741–1794).

בקיץ 1779 הוא הגיע לדבלין עם אליזבת, אותה הציג כאשתו, וביסס את עצמו שם כצייר דיוקנאות, בין היתר יצר את הציור הידוע ביותר - "בית הנבחרים האירי". הוא גם צייר את גדודי המתנדבים האירים בקולג' גרין בדבלין, בנובמבר 1779. ציור שהודפס ונמכר לפטריוטים אירים רבים.
אב ובנו, צייר פרנסיס וויטלי, 1779
כשנסיבות חייו הפרטיים התגלו, הוא שב ללונדון. וצייר נופים בבדים קטנים, דיוקנאות או סצנות רחוב, והחל לחקות של הצייר הצרפתי ז'אן-בפטיסט גרוז. הציור שלו ממהומות גורדון, האנטי קתוליות בבריטניה בשנת 1780 נחרט על ידי ג'יימס הית. ציור זה צוין כאחד הטובים שלו, אך הוא אבד בשריפה. הוא צייר כמה נושאים לגלריית שייקספיר של בוידל, עיצב איורים לספר של משוררים, ותירגל עצמו כחרט. עם זאת, המשיך כצייר בצבעי בשמן וגם בצבעי מים, של נופים ונושאים כפריים.<ref></ref>

הוא נבחר כחבר באקדמיה המלכותית בשנת 1790.

בשנת 1787 הוא נישא לאחת הדוגמניות הפופולריות שלו, קלרה מריה ליי הצעירה (1768–1838), שהייתה גם אמנית. נולדה להם בת, גם קלרה מריה, ילידת 1788.

וויטלי נפטר 28 ביוני 1801, ולאחר שמת אלמנתו נישאה לשחקן האירי אלכסנדר פופ, והתפרסמה כציירת פרחים ודיוקנאות.

==קישורים חיצוניים==

* 

== הערות שוליים ==

קטגוריה:ציירים בריטים
קטגוריה:בריטים שנולדו במאה ה-18
קטגוריה:בריטים שנפטרו ב-1801
אפרים פודוקסיק

אפרים פודוקסיק (נולד ב-1973) הוא פרופסור חבר באוניברסיטה העברית בירושלים והוא מתמחה במחשבה מדינית ותולדות הרעיונות.

== ביוגרפיה ==
פודוקסיק נולד בלנינגרד שבברית המועצות ועלה לארץ בשנת 1991. את התואר הראשון והשני שלו קיבל במחלקה למדע המדינה באוניברסיטה העברית (למד גם לתואר ראשון בתקשורת), ובשנת 2002 הוענק לו תואר דוקטור על ידי אוניברסיטת קיימברידג'. בנוסף למד גרמנית במכון גתה בברלין.

בין השנים 2002–2004 לימד מחשבה מדינית באוניברסיטת בילקנט שבטורקיה, ומאז 2004 הוא מלמד מחשבה מדינית במחלקה למדע המדינה באוניברסיטה העברית. הוא מתמחה בתולדות המחשבה המדינית ובתולדות הרעיונות באופן כללי – במיוחד של אנגליה וגרמניה בעת החדשה – וכן בתיאוריה פוליטית, במיוחד במושגים של חופש ולאומיות.

בכתבה שפורסמה בהארץ באפריל 2023 אמר פודוקסיק כי הצביע לליכוד בכל מערכת בחירת מאז הבחירות לכנסת הארבע עשרה ולראשות הממשלה ב-1996. אולם לאחר הרפורמה המשפטית בישראל מביע פודוקסיק הסתייגות מדרכה של ממשלת ישראל השלושים ושבע בכלל ומתומכי הרפורמה בליכוד בפרט.

== קישורים חיצוניים ==
* 

* [https://en.politics.huji.ac.il/people/ephraim-podoksik אפרים פודוקסיק] באתר האוניברסיטה העברית בירושלים.
* [https://www.zavitaheret.com/author/efraim_podoksik רשימותיו באתר "זווית אחרת"].
* [https://youtube.com/playlist?list=PLyiyg0zj2ER3VvkQ6V91mf-CJDBXJ5yA-&si=Js0I9EpPx3iJQ5Gb אפרים פודוקסיק ויצחק ברודני - רוסיה ואוקראינה], סדרת הרצאות על ההיסטוריה של יחסי רוסיה ואוקראינה. יוטיוב, 2023.

== הערות שוליים ==

קטגוריה:סגל האוניברסיטה העברית בירושלים: מדע המדינה
קטגוריה:ישראלים שנולדו ב-1973
אלמה (זמרת פינית)

אלמה-סופיה מייטינן (בפינית: Alma-Sofia Miettinen; נולדה ב-17 בינואר 1996), המוכרת בשם הבמה אלמה (Alma), היא זמרת-יוצרת, מלחינה, וכותבת שירים פינית.

==ביוגרפיה==

==דיסקוגרפיה==
===אלבומי אולפן===
* 2020: 
* 2023: Time Machine

===מיני-אלבומים===
* 2016: Dye My Hair
* 2018: Heavy Rules Mixtape
* 2019: Have U Seen Her? (Part 1)
* 2020: Have U Seen Her? (Part 2)

== קישורים חיצוניים ==

* 

קטגוריה:זמרות פיניות
קטגוריה:זמרות-יוצרות פיניות
קטגוריה:זמרות פופ פיניות
קטגוריה:מוזיקאים להט"בים
קטגוריה:אמניות וורנר רקורדס
קטגוריה:זוכי פרס המוזיקה של MTV אירופה
קטגוריה:ילידות 1996
קטגוריה:פינים שנולדו ב-1996
קטגוריה:אמני וירג'ין רקורדס
הולדת ונוס (קבנל)

הולדת ונוס (בצרפתית: Naissance de Venus) היא יצירה בשמן על בד שנוצרה על ידי הצייר הצרפתי אלכסנדר קבנל בשנת 1863. כיום, היצירה מוצגת במוזיאון ד'אורסה, פריז, ואילו שתי גרסאות נוספות של היצירה נמצאות ב ובמוזיאון המטרופוליטן לאמנות שבניו יורק סיטי.<ref>Alexandre Cabanel, metmuseum.org, [https://www.metmuseum.org/art/collection/search/110000264 The Birth of Venus]</ref>

==אודות היצירה==
היצירה הוצגה בסלון בפריז ב-1863, וזכתה להצלחה מרובה. נפוליאון בונפרטה רכש את הציור לאוסף האמנות הפרטית שלו.<ref>Rosenblum 1989, p. 38.</ref> באותה שנה, קבנל גם קיבל מעמד של פרופסור בבית הספר הלאומי הגבוה לאמנויות היפות. בתצוגה, "הולדת ונוס" הייתה אחת ממספר ציורים שהציגו נשים עירומות. שנתיים לאחר התצוגה, אדואר מאנה השלים את "אולימפיה" שגם הוצג בסלון. רבים השוו בין היצירות; בעוד יצירתו של קבנל נחשבה מעודנת ושמימיית, יצירתו של מאנה נתפסה כוולגרית. ההבדל נבע הן מהשימוש בצבעים יותר עדינים בהולדת ונוס והן בגלל הבוטות של אולימפיה דרך מבטה הישיר לצופה.<ref>Rubin, Impressionism, 67-68.</ref>

ביצירה מתוארת האלה ונוס המציצה אל המתבונן מתחת למרפקה הכפוף. קבנל הצליח לתאר את אופייה של ונוס בשימוש בתנוחתה הרגועה ובהבעתה הישנונית. הצבעים הבהירים בציור מרמזים על תחושת נינוחות, ומדגישים את השקט והבתוליות של העירום. הצופה מקבל תמונה של אלה הנהנית מסביבתה. קבנל הצליח ליצור דמות מיתולוגית שמחצינה את מיניותה, אבל עדיין מקובלת בחוגי החברה בצרפת.<ref>Whitely</ref>

הארוטיקה שהוצגה בכסות היסטורית קסמה לחברה הגבוהה בפריז. ההיסטוריון הגדיר את היצירה כשילוב של אל עתיק לחלום מודרני. במבט ראשון, נראה כי ונוס ישנה, אך כשמתקרבים אליה רואים שעיניה פקוחות, מה שקורא תיגר על המתבונן הגברי.

הדיוק בפרטים ביצירותיו של קבנל, ובפרט בהולדת ונוס, הם מה שהפכו את הצייר לפופולרי במאה ה-19. הצייר הופיע בסלון בפריז כבר ב-1843, וב-1845 הוא כבר קיבל את "פרס רומא". קבנל התפרסם בכך שצייר תקרות בלובר, והוא הפך להיות מבוקש בתחום ציורי הפורטרט. מפאת סירובו לצאת מצרפת, נשים אמריקאיות היו נוסעות אליו במיוחד כדי שיצייר אותן.<ref>Zalewski, “Alexander,” 3.</ref>

==קישורים חיצוניים==

== הערות שוליים ==

קטגוריה:ונוס בציור
קטגוריה:ציורי עירום
קטגוריה:ציורים מהמאה ה-19
קטגוריה:מוזיאון ד'אורסה: יצירות אמנות
קטגוריה:מוזיאון המטרופוליטן לאמנות
התפרצות נגיף הקורונה במוזמביק

מגפת נגיף הקורונה התפרצה במוזמביק במרץ 2020.

== רקע ==
ב-12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה בעיר ווהאן, מחוז חוביי, סין.

יחס ההרוגים במקרה של COVID-19 נמוך בהרבה מסארס בשנת 2003, אך ההעברה גדולה משמעותית.

== ציר זמן ==
=== מרץ 2020 ===
* המקרה הראשון של המדינה הוכרז ב-22 במרץ, גבר בן 75 שחזר מהממלכה המאוחדת.

=== אפריל 2020 ===
* ב-8 באפריל 2020 רשמה מוזמביק עוד שבעה מקרים חדשים של הנגיף, מה שהגדיל את המספר הכולל של המקרים שאושרו ל-17.
* נכון ל-27 באפריל 2020 היו במוזמביק 76 מקרים ו-12 מקרים שהבריאו.

==קישורים חיצוניים==

== הערות שוליים ==

מוזמביק
קטגוריה:מוזמביק: היסטוריה
קתרינה סקלארופולו

קָתֶרינָה סָקֶלָארוֹפּוּלוּ (ביוונית: Κατερίνα Σακελλαροπούλου; נולדה ב-30 במאי 1956) היא משפטנית יוונייה, המכהנת כנשיאת יוון החל מ-13 במרץ 2020. היא האישה הראשונה הממלאת תפקיד זה.

==ביוגרפיה==
סקלארופולו נולדה בסלוניקי. מוצא משפחתה מהעיירה סטברופולי (Σταυρούπολη) שבצפון-מזרח יוון. אביה ניקולאס היה סגן נשיא בית המשפט האזרחי והפלילי העליון של יוון. בגיל שמונה עברה עם משפחתה לבירה אתונה.

היא למדה משפטים באוניברסיטת אתונה וסיימה את הלימודים שם ב-1978. בהמשך למדה לימודים מתקדמים במשפט ציבורי באוניברסיטת פנתאון-אסאס בצרפת.

בשנת 1982 החלה לעבוד כעוזרת לשופט במועצת המדינה, בית המשפט המנהלי העליון של יוון. ב-2000 היא מונתה לחברת המועצה. ב-2015 היא הייתה לסגן נשיא המועצה, ובשנת 2018 מונתה לכהן כנשיאתה, האישה הראשונה גם בתפקיד זה. במהלך כהונתה הפגינה עמדה המצדדת בהגנה על זכויות האזרח וזכויות מיעוטים וברגישות לסוגיות סביבתיות. היא פרסמה מספר מאמרים משפטיים.

סקלארופולו חיה עם בן זוג והיא אם לבת מנישואים שהסתיימו.

===נשיאת יוון===
בינואר 2020, לקראת תום כהונתו של נשיא המדינה פרוקופיס פבלופולוס, הודיע ראש הממשלה קיריאקוס מיצוטאקיס על הצגת מועמדותה של סקלארופולו לנשיאה. הצעד התקבל בהפתעה וכאקט של פיוס מצדו של מיצוטאקיס, שכן עמדותיה של סקלארופולו היו למורת רוחה של דמוקרטיה חדשה, מפלגתו של מיצוטאקיס. מפלגת השמאל סיריזה הצטרפה לתמיכה במועמדותה.

סקלארופולו נבחרה לנשיאה ב-22 בינואר על ידי הפרלמנט של יוון, בתמיכתם של 261 מתוך 300 חבריו. היא החלה את כהונתה ב-13 במרץ.

==קישורים חיצוניים==

* [http://www.presidency.gr/en/president/ ביוגרפיה], באתר נשיאת יוון
* [https://www.reuters.com/article/us-greece-politics-president/greek-pm-taps-top-female-judge-as-countrys-president-idUSKBN1ZE2FE?il=0 Greek PM taps top female judge as country's president], באתר רויטרס, 15 בינואר 2020
* Helena Smith, [https://www.theguardian.com/world/2020/jan/16/greece-first-female-president-katerina-sakellaropoulou-kyriakos-mitsotakis Progressive judge to become Greece's first female president], באתר הגארדיאן, 16 בינואר 2020

קטגוריה:בוגרי אוניברסיטת אתונה
קטגוריה:בוגרות אוניברסיטת אתונה
קטגוריה:נשיאי יוון
קטגוריה:נשיאות
קטגוריה:פוליטיקאיות יווניות
קטגוריה:שופטות
קטגוריה:ילידות 1956
Heavy Rules Mixtape

Heavy Rules Mixtape (בעברית: מיקסטייפ כללים כבדים) הוא המיני-אלבום השני של הזמרת-יוצרת הפינית אלמה.<ref name=":0"></ref> המיני-אלבום יצא לאור ב-2 במרץ 2018 על ידי חברת התקליטים וורנר מיוזיק גרופ ו-PME Records.<ref name=":0" />

המיני-אלבום הגיע למקום התשיעי במצעד האלבומים של פינלנד.<ref></ref>

==רשימת רצועות==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומים מ-2018
קטגוריה:אלבומי חברת וורנר מיוזיק גרופ
קרחון אוסטר

קרחון אוסטר (באנגלית: Auster Glacier) הוא קרחון בארץ אנדרבי שבאנטארקטיקה.

רוחבו של הקרחון 4 קילומטרים.

הקרחון זורם לכיוון צפון-מערב ונשפך אל הקצה הדרום-מזרחי של מפרץ אמונדסן ממזרח לפסגת רפרנס.

הר טוד ממוקם לגדתו הדרום-מערבית של הקרחון.

== היסטוריה ==
=== גילוי ומיפוי הקרחון ===

הקרחון התגלה לראשונה באוקטובר 1956 על ידי משלחת של משלחת החקר האנטארקטית הלאומית של אוסטרליה בפיקודו של פ. וו. קרוהן (P.W. Crohn).

=== מקור השם ===

הקרחון נקרא על שמם של מטוסי האוסטר, אשר שימשו את משלחת החקר האנטארקטית הלאומית של אוסטרליה בחקר האזור.

== לקריאה נוספת ==

<div class="mw-content-ltr">• Kirkwood, Roger, and Graham Robertson, [https://www.jstor.org/stable/2963511?seq=1 The Foraging Ecology of Female Emperor Penguins in Winter], Ecological Monographs, vol. 67, no. 2, 1997, pp. 155–176. JSTOR, www.jstor.org/stable/2963511. Accessed 26 Apr. 2020</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:735 קרחון אוסטר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=577 קרחון אוסטר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=651&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אוסטר] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6635041.html קרחון אוסטר] באתר mindat

== הערות שוליים ==

אוסטר
סרז' טל

סרז' טל (בצרפתית: Serge Telle; נולד ב-5 במאי 1955) הוא פוליטיקאי צרפתי שכיהן כשר המדינה של מונקו.

==ביוגרפיה==
נולד בנאנט. בוגר המכון למדע המדינה פריז, כן הוא בעל תואר בסוואהילי מהמכון הלאומי לשפות ותרבויות המזרח ובעל תואר נוסף במשפטים.

בשנת 1982 הצטרף טל למשרד החוץ הצרפתי, והחל לעבוד כמזכיר שני בשגרירות הצרפתית בטנזניה עד שנת 1984. בין השנים 1984 ל-1988 היה טל המזכיר הראשון במשימה הקבועה של צרפת באומות המאוחדות בניו יורק. בין השנים 1988 ל-1992 היה יועץ דיפלומטי של השר לעניינים הומניטריים ברנאר קושנר. בשנים 1992 עד 1993 עבד טל במשרד החוץ וחבר העמים, ובין השנים 1993 עד 1997 עבד במשרדי האו"ם בז'נבה . משנת 1997 עד שנת 2002 שימש כיועצו של ראש ממשלת צרפת ליונל ז'וספן תוך התמקדות בענייני המזרח התיכון ואפריקה.

בין השנים 2002 עד 2007 כיהן טל כקונסול הכללי (ובשלב מאוחר יותר כשגריר) של צרפת במונקו. בין השנים 2007 עד 2008 היה טל יועצו של שר החוץ קושנר. בין השנים 2008 עד 2012 שימש טל כשגריר צרפת באיחוד מדינות הים התיכון ובין 2013 עד 2015, היה שגריר של הציר הבין-משרדי לים התיכון. בין השנים 2011 עד 2016 שימש כטל כנשיא הסוכנות לערים וטריטוריות הים התיכון.

ב-1 בפברואר 2016 מונה טל לשר המדינה של מונקו.

טל הוא אביר לגיון הכבוד ואביר מסדר מריט , הוא גם מפקד מסדר סנט צ'ארלס .

==קישורים חיצוניים==

* [https://en.gouv.mc/Government-Institutions/The-Government/The-Ministry-of-State/The-Minister-of-State ביוגרפיה] באתר הרשמי של מונקו

קטגוריה:פוליטיקאים צרפתים
קטגוריה:דיפלומטים צרפתים
קטגוריה:שגרירים
קטגוריה:מונקו: פוליטיקה
קטגוריה:צרפתים שנולדו ב-1955
High Expectations

High Expectations (בעברית: ציפיות גבוהות) הוא אלבום הבכורה של הזמרת-יוצרת השוודית-בריטית מייבל.<ref name=":0"></ref> האלבום יצא לאור ב-2 באוגוסט 2019 על ידי חברת התקליטים וורנר מיוזיק גרופ, PME Records.<ref name=":0" />

האלבום הגיע למקום השלישי במצעד האלבומים הבריטי.<ref></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|זהב
|100,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
! rowspan="2" |עולם
|2 באוגוסט 2019
|תקליט • תקליטור • קלטת שמע • הורדה דיגיטלית
| rowspan="2" |פולידור
|<ref></ref><ref></ref><ref></ref>
|-
|22 באוגוסט 2019
|תקליט <small>(כחול)</small>
|<ref></ref>
|-
!יפן
|4 בספטמבר 2019
|תקליטור
|יוניברסל
|<ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2019
קטגוריה:אלבומי מייבל
קטגוריה:אלבומים שהופקו על ידי סטיב מק
קטגוריה:אלבומים שהופקו על ידי MNEK
קטגוריה:אלבומי פלטינה בממלכה המאוחדת
קטגוריה:אלבומי חברת קפיטול רקורדס
פסגת רפרנס

פסגת רפרנס (באנגלית: Reference Peak) היא פסגה חרוטית בארץ אנדרבי, שבאנטארקטיקה.

הפסגה ממוקמת בין הר ולר והר הולינגסוורת'; 6 קילומטרים דרומית למפרץ אמונדסן.

במבט מכיוון צפון, מדרונות הפסגה תלולים ביותר וחלקים (ולכן צורתה החרוטית).

גובהה של הפסגה 1,030 מטרים מעל פני הים.

== היסטוריה ==
=== גילוי ומיפוי הפסגה ===

הפסגה התגלתה לראשונה באוקטובר 1956 על ידי משלחת של משלחת החקר האנטארקטית הלאומית של אוסטרליה, בפיקודו של פ. וו. קרוהן (P.W. Crohn).

=== מקור השם ===

הפסגה נקראת בשם זה בשל היותה נקודת ייחוס (באנגלית "רפרנס") לתצפיות המגנטיות שנעשו באי אובזרביישן.

== לקריאה נוספת ==

<div class="mw-content-ltr">
• Edward S. Grew, [https://pdfs.semanticscholar.org/4666/b7595fcad23a354ef9695cf014b11a8dce61.pdf Osumilite in the Sapphirin-quartz Terrane of Enderby Land, Antarctica: Implications for Osumilite Petrogenesis in the Granulite Facies], American Mineralogist, Volume 67, pages 762-787, 1982
</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12472 פסגת רפרנס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11987&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת רפרנס] באתר הגאזט האנטארקטי המשווה SCAR של ממשלת אוסטרליה
* [https://peakery.com/reference-peak-antarctica/ פסגת רפרנס] באתר peakery (מרחקים לאתרים סמוכים)
* [https://www.mindat.org/loc-30983.html פסגת רפרנס] באתר mindat
* [https://mapcarta.com/25593680 מפת אזור פסגת רפרנס]
* [http://distancebetween.info/reference_peak מחשבון מרחקים - המרחק מפסגת רפרנס לאתרים סמוכים]
* [https://www.meteoblue.com/en/weather/current/reference-peak_antarctica_6624001 מזג אוויר נוכחי מעודכן בפסגת רפרנס]
** [https://www.meteoblue.com/en/weather/14-days/reference-peak_antarctica_6624001 תחזית מזג אוויר עדכנית ארוכת טווח עבור פסגת רפרפנס]
** [https://www.meteoblue.com/en/weather/archive/yearcomparison/reference-peak_antarctica_6624001 נתוני מזג אוויר היסטוריים עבור פסגת רפרנס]

== הערות שוליים ==

רפרנס
Ivy to Roses

Ivy to Roses (בעברית: קיסוס לוורדים) הוא המיקסטייפ הראשון של הזמרת-יוצרת השוודית-בריטית מייבל.<ref name=":0"></ref> המיקסטייפ יצא לאור ב-13 באוקטובר 2017 (מהדורת 2017) ו-18 בינואר 2019 (מהדורת 2019) על ידי חברת התקליטים וורנר מיוזיק גרופ, PME Records.<ref name=":0" />

המיקסטייפ הגיע למקום ה-28 במצעד האלבומים הבריטי.<ref></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|זהב
|100,000
|}

==קישורים חיצוניים==

== הערות שוליים ==

קטגוריה:מיקסטייפים מ-2017
קטגוריה:אלבומי מייבל
עוגת אופרה

עוגת אופרה (באנגלית: Opera cake; בצרפתית: Gâteau opéra) היא עוגה מהמטבח הצרפתי.

העוגה מורכבת משכבות של עוגת ספוג שקדים (עוגת ז'קונד (בצרפתית: Joconde)) ספוגה בסירופ קפה, בין שכבות העוגה יש שכבת גנאש, והיא מצופה בזיגוג שוקולד.

== היסטוריה ==

עוגה בשם "עוגת אופרה" מופיעה בפרסומת למלון בעיתון לה גולואה משנת 1899, עם זאת כמה קונדיטורים טענו להמצאתה: 

יש הטוענים שהעוגה הומצאה על ידי האופה לואי קלישי בתערוכה העולמית של פריז בשנת 1900.

הקונדיטור סיריאק גאביו (Cyriaque Gavillon) שעבד בדלוואיו בשנת 1955 טוען שהמציא את העוגה, ושאשתו, אנדראה גאבילו, קראה לעוגה על שם האופרה גרנייה; לפי מקור אחר, נקראה העוגה על שם רקדני ועובדי האופרה גרנייה, אשר באו לבית המאפה לאכול מהעוגה.

הקונדיטור גאסטון לנוטר טען שהמציא את העוגה בשנת 1960.

העוגה התפרסמה על ידי בית המאפה הצרפתי דלוואיו . בית המאפה מוכר כ-7 מיליון מנות של העוגה מדי שנה.

== קישורים חיצוניים ==

* 
* 
* [https://www.mako.co.il/food-recipes/recipes_column-bake-off-israel-recipes/Recipe-8d8996a8a9e9451006.htm מתכון] באתר mako
* [https://www.foodis.co.il/עוגת-אופרה-צרפתית/ מתכון] של מיקי שמו באתר foodis

== הערות שוליים ==

אופרה
אופרה
קטגוריה:מאכלי שקדים
חוזה הפרשים

חוזה הפרשים (באנגלית: CFD Contract for Difference) הוא חוזה בין שני צדדים, המתואר בדרך כלל כ"קונה "ו"מוכר", הקובע כי הקונה ישלם למוכר את ההפרש בין הערך הנוכחי של נכס לבין שוויו במחיר זמן החוזה (אם ההפרש שלילי, המוכר משלם במקום זאת לקונה).

חוזה הפרשים הוא בעצם מכשיר פיננסי שמבוסס ועוקב אחרי המחיר של מכשירים פיננסים וניירות ערך אחרים, והקונה לא באמת קונה את הנכס הפיננסי (מט"ח, מדד, מניה, סחורה וכו') ואינו הבעלים שלה בשום שלב. החוזה הוא על ההפרש בין מחיר הנכס במועד פתיחת העסקה לסגירתה. הכלי רלוונטי בעיקר למסחר בטווח זמן קצר<ref></ref><ref></ref>.

חוזה הפרשים הוא מכשיר השקעה משוכלל המבוסס על מינוף ובדומה לאופציה יש אפשרות להפסדים משמעותיים<ref></ref>.

==היסטוריה==
===המצאתם===
חוזי הפרשים פותחו במקור בראשית בשנות ה-90 של המאה ה-20 בלונדון כסוג של החלפת מניות (עסקת החלף) הנסחרות בשולי רווח נמוכים. המצאת חוזי הפרשים, מיוחסת לשני בנקאים מבנק UBS Warburg. הם שימשו בתחילה קרנות גידור ומשקיעים מוסדיים כדי לגדר בצורה חסכונית את חשיפתם למניות בבורסה לניירות ערך בלונדון, בעיקר מכיוון שהם נדרשו לרווחיות קטנה בלבד. יתרה מזו, מכיוון ששום מניה פיזית לא החליפה ידיים, הם גם נמנעו ממס בולים בבריטניה.

===מסחר קמעונאי===
בסוף שנות התשעים החלו חוזי הפרשים להיסחר גם על ידי סוחרים קמעונאיים והציבור הרחב. הם זכו לפופולריות על ידי מספר חברות בבריטניה, שהקימו פלטפורמות סחר מקוונות חדשניות שהקלו על הצגת מחירים וסחר בזמן אמת. החברה הראשונה שעשתה זאת הייתה GNI ושירות המסחר שלה GNI Touch, שנרכשה מאוחר יותר על ידי חברת MF Global. מיד אחר כך החלו לפעול IG Markets ו-CMC Markets.

בסביבות שנת 2001, מספר ספקי פלטפורמת המסחר בחוזי הפרשים הבינו שהייתה להם השפעה כלכלית זהה ל"הימורי מרווחים" (Spread betting), פרט לכך שרווחי "הימורי מרווחים" פטורים ממס רווחי הון. מרבית הספקים השיקו גם פעילות "הימורי מרווחים" על מכשירים פיננסיים במקביל לסחר בחוזי הפרשים. בבריטניה שוק חוזי ההפרשים ושוק "הימורי מרווחים" על מכשירים פיננסיים במובנים רבים היה זהה. עם זאת, בשונה מחוזי הפרשים, שיוצאו למספר מדינות שונות, "הימורי מרווחים", ככל שהיא מסתמכת על יתרון מס ספציפי למדינה, נותרו בעיקר תופעה של בריטניה ואירלנד.

ספקי המסחר בחוזי הפרשים החלו להתרחב לשווקים מעבר לים, החל מאוסטרליה ביולי 2002 על ידי IG Markets ו-CMC Markets. הם הפכו זמינים באוסטרליה, אוסטריה, קנדה, קפריסין, צרפת, גרמניה, הונג קונג, אירלנד, ישראל, איטליה, יפן, הולנד, לוקסמבורג, נורווגיה, פולין, פורטוגל, רומניה, רוסיה, סינגפור, דרום אפריקה, ספרד, שוודיה, שווייץ, טורקיה, בריטניה וניו זילנד. הם אינם מורשים במספר מדינות אחרות - ובמיוחד בארצות הברית, שם, בשל כללים של הוועדה לניירות ערך ולבורסות, חוזי הפרשים אינם יכולים להיסחר על ידי משקיעים קמעונאיים.

==קישורים חיצוניים==
* 

==הערות שוליים==

*
קטגוריה:שוק ההון
קטגוריה:דיני תאגידים
קטגוריה:מונחים משפטיים
יוסי בן דוד (פזמונאי)

יוסי בן דוד (נולד ב-1966) הוא פזמונאי, מפיק מוזיקלי ומלחין ישראלי.

==ביוגרפיה==

בן דוד נולד במושב שער אפרים ליצחק ושרה בן דוד. במהלך נערותו עבד בשירותו של בן דודו הזמר חיים משה והכיר את עולם המוזיקה תוך כדי.

את צעדיו הראשונים כמפיק מוזיקלי החל כשניהל זמר אלמוני בזמנו בשם פיני חדד, הפיק לו אלבום כתב והלחין לו את השיר "עינייך השחורות" והביא אותו לפריצה עם השיר "לא לבד" שכתב והלחין אביחי מליחי.

אחרי תקופתו עם חדד, פתח בן דוד חברת הפקות על שמו בה ייצג את הזמר לידור יוספי וכתב לו ולבן דודו - חיים משה את השיר "תני לי", ועם השיר "ראש בראש" שכתב והלחין.

לאחר מכן כתב את השיר "אל תלכי לי" לזמר אייל גולן. בו בזמן הפיק את האוסף המצליח "שניים סוכר" שכללו דואטים שרבים מהם נכתבו או הולחנו על ידי בן דוד בו השתתפו זמרים רבים.

לאחר מכן, פתח אולפן הקלטות ברמת גן וצירף לשירותו את נאור סינואני שעבד בתחילה כטכנאי הקלטה באולפנו. משם המשיך להפיק את האוסף שניים סוכר וגם את האוסף "עבודה עברית" שרים עוזי חיטמן לזכרו של עוזי חיטמן.

==משיריו==
* לאייל גולן: "הוזה אותך מולי", "ימים יגידו", "אל תלכי לי", "על חבל דק", "אל תלכי", "את שלי אני שלך", "נראתה לאחרונה"
* לליאור נרקיס: "אתן לך שנים" ,"העיניים שלי", "תרקדי"
* לליאור נרקיס וחיים משה: "אותך לצידי"
* לחיים משה: "סלחי לי"
* לעומר אדם: "מאושרת"
* לעופר לוי ואייל גולן: "רצתי אחרייך" 
* לאבי סינואני: "רציתי להגיד לך", "מה קורה איתך"
* לשרית חדד: "כמו סינדרלה", "בא לי", "אהבה בתוכי" ועוד
==קישורים חיצוניים==
* 
* 

קטגוריה:פזמונאים ישראלים
קטגוריה:מפיקים מוזיקליים ישראלים
קטגוריה:מלחינים ישראלים
קטגוריה:אנשי המושב
קטגוריה:ישראלים שנולדו ב-1966
הכוחות המזוינים של הרפובליקה הסינית

הכוחות המזוינים של הרפובליקה הסינית, המכונה בדרך כלל הכוחות המזוינים של טאיוואן, הם הכוחות המזוינים של טאיוואן ומורכבים מצבא יבשה, חיל ים (כולל חיל הנחתים), חיל אוויר וכוח משטרה צבאית של טאיוואן. משרד ההגנה הלאומית מנהל את הכוחות.

זהו צבאה הלאומי של המדינה, שהיווה 16.8% מהתקציב המרכזי בשנת כספים 2003. מאז שנת 2002 נמצא בשליטתו האזרחית המלאה של משרד ההגנה הלאומית ומפוקח על ידי הרשות המחוקקת, היואן המחוקק. בשנים 1924–1947 נודע בשם הצבא המהפכני הלאומי לפני ששמו שונה בשנת 1947 לשמו הנוכחי, עם אימוץ חוקת הרפובליקה הסינית.<ref></ref> הצבא היה ידוע גם מבחינה היסטורית בשם הכוחות המזוינים הלאומיים הסיניים (CNAF).

עד שנות השבעים המשימה העיקרית של הצבא הייתה להחזיר את סין היבשתית וכיבושה מידי הרפובליקה העממית של סין שבשליטת המפלגה הקומוניסטית.<ref></ref> המשימה העיקרית הנוכחית של הצבא היא הגנה על איי טאיוואן, פנגוהו, קינמן, מטסו ואיי הרפובליקה אחרים מפני פלישה צבאית אפשרית על ידי צבא השחרור העממי של הרפובליקה העממית של סין (PRC), שנחשב לאיום העיקרי על הרפובליקת הסינית,<ref></ref><ref></ref> במחלוקת המתמשכת על מעמדה הבינלאומי של טאיוואן.

השימוש המוקדם ביותר בשם "הכוחות המזוינים של הרפובליקה של סין (中華民國 國 軍)" ניתן למצוא בחוקה הראשונה של הרפובליקה של סין בממשלת בייאנג בשנת 1923.<ref>第三十二条 国军之组织，以义务民兵制为基础 (Clause 32, Organization of Nationalist Army, with volunteer militia as its foundation)</ref>

== שמות ==
הכוחות המזוינים של הרפובליקה הסינית הם הצבא הלאומי של טאיוואן, הידועים בשם "גוג'ון 國 軍" שמשמעותו "צבא לאומי". כאשר הרפובליקה הסינית הייתה בשלטון בסין היבשתית, צבאה נקרא הצבא המהפכני הלאומי עד שנת 1928. שמות אחרים במהלך התקופה כללו את "הצבא הלאומי הסיני" או "צבא קוומינטנג".

הלאמת הכוחות המזוינים בשנת 1947 ניתקה את קוומינטנג משליטה ישירה על הכוחות המזוינים והוא הפך לכוח ביטחון לאומי. בשל שינוי חוקתי ובעקבות חוקת 1947, שאומצה אז, שונה שמו מאוחר יותר לצבא הרפובליקה הסינית. שנתיים לאחר מכן, בשנת 1949, נאלצה ממשלת הרפובליקה הסינית לגלות אל האי טאיוואן והכוחות המזוינים המשיכו להיקרא "הצבא הלאומי הסיני".
==גלריה==
<gallery>
קובץ:NRA_machinegunners.jpg|300x300 פיקסלים|חיילי אוגדת חי"ר 185 במלחמת העולם השנייה
קובץ:ROCA_CM-11_in_Hukou_Camp_after_Exercise_20111105a.jpg|300x300 פיקסלים|טנק CM-11 בבסיס צבאי בטאיוואן
קובץ:武夷號油彈補給艦.JPG
קובץ:Skyguard-Sparrow Missile Launcher in Songshan Air Force Base Display.jpg|300x300 פיקסלים|חימוש ארטילרי של חיל האוויר הטאייוואני
קובץ:ROC_Military_Police_V-150_Commando_Front_view.jpg|300x300 פיקסלים|המשטרה הצבאית של טאיוואן
קובץ:IDF_F-CK-1A_Single_Front_View.jpg|300x300 פיקסלים|מטוס קרב של חיל האוויר
קובץ:ROCN_cheng_kung_class_PFG2-1105_and_PFG2-1101_20050624.jpg|300x300 פיקסלים|פריגטה של הצי
</gallery>
== לקריאה נוספת ==
* 

== קישורים חיצוניים==

* [https://web.archive.org/web/20060209032450/http://www.mnd.gov.tw/ אתר רשמי] של משרד ההגנה הלאומית
* [https://web.archive.org/web/20080828075213/http://museum.mnd.gov.tw/english/index.aspx מוזיאון הכוחות המזוינים]
== הערות שוליים ==

קטגוריה:קצרמר צבא
קטגוריה:ציטוט עם תסריט בשפה זרה (סינית)
קטגוריה:הרפובליקה הסינית: צבא וביטחון
קטגוריה:צבאות בעת החדשה
מתי גלעד

מתי גלעד (נולד ב-18 בינואר 1989) הוא בסיסט, מפיק מוזיקלי ומלחין ישראלי. חבר בלהקות "ג'יין בורדו" ו"לולה מארש".

== ביוגרפיה ==
גלעד הוא בוגר רימון בית ספר למוסיקה.

ב-2012, בעת שלמד ברימון בית ספר למוסיקה, הקים עם דורון טלמון הרכב מוזיקלי, יחד עם שני חברים נוספים, כדי להשתתף בתחרות להקות בבית הספר. באותה שנה, פרשו החברים האחרים בהרכב, למעט טלמון והצטרף אל ההרכב הגיטריסט אמיר זאבי ושם ההרכב שונה ל"ג'יין בורדו". באותה שנה, החל לפעול כחבר בהרכב "אלישע בנאי וארבעים השודדים".

בשנת 2013 הקימה המוזיקאית עדי-קשת כהן את להקת "BearMoonTree" עם גלעד והגיטריסט יובל וילנר (כוכבת על). בשנת 2015 הוציא ההרכב מיני-אלבום. הלהקה הופיעה על במות שונות בארץ, ביניהן פסטיבל "Tune In".

בשנת 2014 הוציאה הלהקה את אלבום הבכורה שלה הנושא את שמה. מן האלבום בלטו השירים "איך אפשר שלא", "עינב" ו"וויסקי". שלוש שנים מאוחר יותר יצא אלבומה השני של הלהקה.

בסמוך לפעילותו בג'יין בורדו, פעיל גלעד גם בהרכב האינדי-פופ "לולה מארש".

== חיים אישיים ==
אשתו היא הזמרת דורון טלמון ולהם בת אחת, היא גם חברתו ללהקת "ג'יין בורדו" והסולנית. הם מתגוררים בתל אביב.

==קישורים חיצוניים==

* 

== הערות שוליים ==

קטגוריה:מוזיקאים ישראלים
קטגוריה:מלחינים ישראלים
קטגוריה:בסיסטים ישראלים
קטגוריה:נגני קונטרבס
קטגוריה:מפיקים מוזיקליים ישראלים
קטגוריה:בוגרי רימון בית ספר למוסיקה
קטגוריה:לולה מארש
קטגוריה:ישראלים שנולדו ב-1989
הקורפוס ה-14 (ארצות הברית)

הקורפוס ה-14 (באנגלית: XIV Corps) הוא קורפוס של צבא ארצות הברית שלחם במהלך מלחמת העולם השנייה.

==היסטוריה==
===מלחמת העולם השנייה===
הקורפוס הופעל בדצמבר 1942 והועמד תחת פיקודו של אלכסנדר פאץ', והחליף את דיוויזיית הנחתים הראשונה שספגה אבדות כבדות בקרב גוודלקנל. הקורפוס שכלל את דיוויזיית הנחתים השנייה, הדיוויזיה ה-23 והדיוויזיה ה-25, לחם בשלב הסופי של קרב גוודלקנל, עד לגירוש היפנים מהאי. במהלך המערכה באיי שלמה ובקרבות על האי ניו ג'ורג'יה. ב-15 בדצמבר של אותה שנה נשלח הקורפוס בפיקוד אוסקר גריסוולד למערכה בבוגנוויל והחליף שם את קורפוס הנחתים ה-1 של רוי גייגר. הקורפוס התבסס בראש החוף של בעלות הברית באי בוגנוויל. בין ה-9 ל-17 במרץ 1944 פתחו היפנים במתקפת-נגד רחבת ממדים כנגד ראש החוף. הקורפוס של גריסוולד הגן עליו בחירוף נפש, תוך הסבת אבדות רבות ליפנים, שנסוגו לאחר הקרב לצפון ולדרום האי. באפריל החלו האמריקאים להרחיב בהדרגה את ראש הגשר. לאחר מכן נשלח להילחם במערכה בפיליפינים כחלק מהארמייה השישית של וולטר קרוגר, שם פעל הקורפוס עד לסיום המלחמה.

=== לאחר המלחמה ===
בשנת 1957 הופעל הקורפוס מחדש במיניאפוליס, מינסוטה, והוא היה פעיל עד לפירוקו בשנת 1968.

== הערות שוליים ==

קטגוריה:גייסות בצבא ארצות הברית במלחמת העולם השנייה
I Cry When I Laugh

I Cry When I Laugh (בעברית: אני צוחקת כשאני בוכה) הוא אלבום הבכורה של הזמרת-יוצרת הבריטית ג'ס גלין.<ref name=":0"></ref> האלבום יצא לאור ב-21 באוגוסט 2015 על ידי חברות התקליטים אטלנטיק רקורדס ווורנר מיוזיק גרופ.<ref name=":0" />

האלבום הגיע למקום הראשון במצעד האלבומים הבריטי.<ref></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small>
|-
!בריטניה (BPI)<ref></ref>
|פלטינה 4×
|1,200,000<ref></ref>
|-
!קנדה (Music Canada)<ref></ref>
|זהב
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
|-
! scope="col"| מדינה
! scope="col"| תאריך יציאה
! scope="col"| פורמט
! scope="col"| גרסה
! scope="col"| חברת תקליטים
! scope="col"| מקור
|-
! scope="row"| אירלנד
| rowspan="2"| 21 באוגוסט 2015
| rowspan="7"|
| rowspan="2"| רגילה • דלוקס
| rowspan="7"|אטלנטיק • וורנר מיוזיק גרופ
|<ref name="iTunes-IE"></ref>
|-
! scope="row"| בריטניה
|<ref></ref>
|-
! scope="row"| קנדה
| rowspan="2"| 11 בספטמבר 2015
| rowspan="5"| רגילה
|<ref name="iTunes-CA"></ref>
|-
! scope="row"| ארצות הברית
|<ref name="iTunes-US"></ref>
|-
! scope="row"| אוסטרליה
| 18 בספטמבר 2015
|<ref name="iTunes-AU"></ref>
|-
! scope="row"| גרמניה
| 16 באוקטובר 2015
|<ref name="iTunes-DE"></ref>
|-
! scope="row"| צרפת
| 23 באוקטובר 2015
|<ref name="iTunes-FR"></ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2015
קטגוריה:אלבומי ג'ס גלן
קטגוריה:אלבומים שהופקו על ידי סטיב מק
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת אטלנטיק רקורדס
מכבי הלסינקי

מכבי הלסינקי (בפינית: Urheiluseura Makkabi, מילולית: "מועדון ספורט מכבי") הוא מועדון ספורט יהודי רב-ענפי שהוקם ב-4 בנובמבר 1906 בהלסינקי, פינלנד. הוא אחד ממועדוני הספורט היהודיים הראשונים שהוקמו בעולם, ונשארו לפעול עד היום, ולמעשה מועדון הספורט הוותיק ביותר שפעיל ברציפות. כיום פעילויות הספורט במועדון מתמקדות בבאולינג, קטרגל, כדורסל ופלורבול.

==היסטוריה==
קבוצת מכבי הלסינקי נוסדה ב-1906 תחת השם Stjärnan, והייתה לאחת מקבוצות הספורט היהודיות הראשונות בעולם. המועדון נוסד על ידי יעקב הירשוביץ. ענף ההתעמלות ופירמידות אנושיות היה הענף הראשון של המועדון.

בשנת 1930 שיחקה קבוצת הכדורגל של המועדון בליגה הבכירה של פינלנד, ובשנת 1932 החליף המועדון את שמו לשם הנוכחי, מכבי הלסינקי, לאחר קבלה לתנועת מכבי העולמית.

מכבי הלסינקי השתתפה בכל המכביות מהמכביה השנייה ב-1935.

===ספורטאים בולטים===
בין הספורטאים המפורסמים שהתאמנו במועדון ניתן לציין את אליאס כץ אלוף אולימפי (פריז 1924) ושיאן עולם, הירש דריסין אצן אולימפי (פריז 1924), אברהם טוקזייר סגן אלוף פינלנד (1938) בריצת 100 מטר ושני אחיו, התאום משה טוקזייר והאח הצעיר יעקב טוקזייר אלופי פינלנד בהרמת משקולות ואיסי ברן (הלסינקי 1952) בריצת 100 מטר.

==קישורים חיצוניים==

* 
* 
* 

קטגוריה:יהדות פינלנד
קטגוריה:פינלנד: ספורט
קטגוריה:תנועת מכבי: מועדוני ספורט בתפוצות
קטגוריה:אגודות ספורט
צרפת באירוויזיון 1983

צרפת באירוויזיון 1983 השתתפה עם השיר "Vivre" בביצועו של גי בונה.

==לפני האירוויזיון==
בשנה זו רשת הטלוויזיה France 2 הייתה בפעם הראשונה אחראית על צרפת באירוויזיון, תחרות הגמר הלאומית לבחירת הנציג הצרפתי לאירוויזיון נערכה ב-20 במרץ 1983 והונחתה על ידי ז'אן-פייר פוקו ומארי מרים.

מתוך ארבע עשר השירים שהשתתפו נבחר הזוכה על ידי פאנל של צופי טלוויזיה באמצעות שיחת טלפון בה הם התבקשו להצביע עבור השיר האהוב עליהם.

{| class="sortable wikitable" style="margin: 1em auto 1em auto; text-align:center"
|- bgcolor="#CCCCCC"
! סדר
! מבצע
! שיר
! מיקום
|-
|1
| align="left" |פיליפ הוברט
| align="left" |"Les manèges de l'amour"
|12
|-
| 2
| align="left" |ז'ואל פרבוסט
| align="left" |"Je t'aime"
|9
|-
|3
| align="left" |קלוד מרלבויס
| align="left" |"Je reviendrai"
|8
|-
|4
| align="left" |ז'אן-מארק קורטויס
| align="left" |"L'homme est un mobile"
|7
|-
|5
| align="left" |ג'וזפין קופולה
| align="left" |"Passionément"
|14
|-
|6
| align="left" |קאלי
| align="left" |"Je vous oublie"
|13
|- style="font-weight:bold; background:gold;"
|7
| align="left" |גי בונה
| align="left" |"Vivre"
|1
|-
|8
| align="left" |אילנה אביטל
| align="left" |"Mais où est l'amour"
|11
|-
|9
| align="left" |איזבל אוברה
| align="left" |"France France"
|3
|-
|10
| align="left" |ניקולה לייני
| align="left" |"Quand je vois le soleil"
|6
|-
|11
| align="left" |ז'אן-פול קארה
| align="left" |"À Chantefrance"
|5
|-
|12
| align="left" |כריסטין פונטאן
| align="left" |"Avec"
|10
|-
|13
| align="left" |La Compagnie Créole
| align="left" |"Vive le Douanier Rousseau"
|2
|-
|14
| align="left" |אן-מארי גאנסל
| align="left" |"J'en appelle à la vie"
|4
|}

==קישורים חיצוניים==
*[http://natfinals.50webs.com/70s_80s/France1983.html גמר צרפת-1983]

קטגוריה:צרפת באירוויזיון
קטגוריה:מדינות באירוויזיון 1983
קטגוריה:1983 בצרפת
לשכת החקירות (טאיוואן)

לשכת החקירות של משרד המשפטים (סינית מסורתית: 法務部調查局) היא סוכנות ממשלתית לחקירות פליליות, ביטחון פנים וסיכול ריגול המדווחת לשר המשפטים של הרפובליקה הסינית (טאיוואן). הלשכה מנוהלת על ידי מנכ"ל בדרגת שר.

הלשכה נועד להגן על המדינה מפני ריגול, חתרנות פנימית המסכנת את ביטחונה, ניהול חקירות פליליות ומאבק בפשיעה חמורה ומאורגנת.

== היסטוריה ==
לשכת החקירות הוקמה בשנת 1928 ובתחילה נקראה בשם הלשכה המרכזית לחקירות וסטטיסטיקה הכפופה לוועד המנהל המרכזי של המפלגה הלאומית הסינית (קוומינטנג). באותה תקופה זכתה הלשכה לכינוי "ג'ונג-טונג" (zh: 中 統), כלומר הסטטיסטיקה המרכזית. בשנות השלושים והארבעים היא נשאה באחריות לאיסוף מודיעין וסיכול ריגול.

עד שנת 1949 הוקמה הלשכה כסוכנות ממשלתית כחלק ממשרד הפנים. בשנת 1956 הועברה הסוכנות לידי משרד המינהל השיפוטי (zh: 司法 行政 部) והשתלטה על מרבית תפקידי סיכול ריגול במדינה. בשנת 1980 הועברה הסוכנות למשרד המשפטים.

בשל הרקע ההיסטורי שלה, בתחילה כל משרדי השטח שלה היו צריכים לפעול באנונימיות אך בהמשך נבדקה מסורת זו והוחלט כי על כל יחידות הלשכה להיות שקופות לציבור ולמרות שמדובר ברשות אכיפת חוק, הלשכה עדיין ממלאת תפקידי איסוף מודיעין, אך מתמקדת בעיקר במודיעין פנים בטייוואן.

== משימות ==
מאז 30 באוקטובר 1998, תפקידי הלשכה הוגדרו מחדש על ידי צו של הפרלמנט לפיו מוטל על הלשכה:
# להתנגד לכל הפרעה פנימית.
# לסכל ריגול זר.
# למנוע דליפה של חומר מסווג לאומי.
# להילחם בשחיתות בכל שירות אזרחי.
# מאבק בסחר לא חוקי בסמים.
# מניעת פעילות של ארגוני פשע מאורגן.
# מאבק בפשעים כלכליים
# ניהול חקירות ביטחון פנים
# ביצוע משימות או מטלות בענייני ביטחון לאומי והגנה על האינטרסים הלאומיים.

== קישורים חיצוניים ==

* 

* [http://www.mjib.gov.tw/en/ לשכת החקירות]
* [http://www.globalsecurity.org/intell/world/taiwan/mjib.htm לשכת החקירות באתר GlobalSecurity.org]

== הערות שוליים ==

קטגוריה:קהילת המודיעין של הרפובליקה הסינית
קטגוריה:ציטוט עם תסריט בשפה זרה (סינית)
קטגוריה:ארגוני אכיפת חוק
קטגוריה:ארגוני מאבק בסמים
קטגוריה:ארגוני ביון
קטגוריה:ארגוני מאבק בשחיתות
Always In Between

Always In Between (בעברית: תמיד בין לבין) הוא אלבום האולפן השני של הזמרת-יוצרת הבריטית ג'ס גלין.<ref name=":0"></ref> האלבום יצא לאור ב-12 באוקטובר 2018 על ידי חברת התקליטים אטלנטיק רקורדס.<ref name=":0" />

האלבום הגיע למקום הראשון במצעד האלבומים הבריטי.<ref></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|פלטינה
|300,000
|}

== קישורים חיצוניים ==

== הערות שוליים ==

קטגוריה:אלבומי ג'ס גלן
קטגוריה:אלבומים שהופקו על ידי טובי גד
קטגוריה:אלבומים שהופקו על ידי לואי בל
קטגוריה:אלבומים שהופקו על ידי סטיב מק
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי פלטינה בממלכה המאוחדת
קטגוריה:אלבומי חברת אטלנטיק רקורדס
ג'ון הודג'

ג'ון ריד הודג (באנגלית: John Reed Hodge; 12 ביוני 1893 – 12 בנובמבר 1963) היה קצין מעוטר מאוד של צבא ארצות הברית בדרגת גנרל. המשימה האחרונה שלו לפני פרישתו הייתה כראש שרותי שדה בצבא.

== ביוגרפיה ==
=== ראשית חייו ===
הודג' נולד ב-12 ביוני 1893 בגולקונדה, אילינוי, למד בבית המכללה למורים בדרום אילינוי ובאוניברסיטת אילינוי. לאחר שסיים תוכנית לאינדוקטרינציה של קצינים בבית הספר למועמדים לקצינים של צבא ארצות הברית בפורט שרידן, הוא הוסמך כלוטננט משנה בחיל הרגלים בשנת 1917. הוא שירת במלחמת העולם הראשונה בצרפת ובלוקסמבורג.

הודג' נשאר בצבא לאחר תום המלחמה, לימד מדעי צבא באוניברסיטת מדינת מיסיסיפי בשנים 1921–1925 ובוגר בית הספר לחי"ר בשנת 1926. לאחר שירות בהוואי סיים את לימודיו במכללה לפיקוד ולמטה, מכללת המלחמה בצבא ובית הספר הטקטי לחיל האוויר.

=== מלחמת העולם השנייה ===
בתחילת מלחמת העולם השנייה שימש הודג' כראש המטה של הקורפוס ה-7 בפיקודו של רוברט ריצ'רדסון הבן, הממוקם בקליפורניה כחלק מפיקוד ההגנה המערבי. הוא הועלה לדרגה הזמנית של בריגדיר גנרל ביוני 1942 והועבר לדיוויזיה ה-25 בהוואי, שם מונה לסגנו של ג'וזף לוטון קולינס.

הדיוויזיה ה-25 נשלחה מעבר לים לגוודלקנל בנובמבר 1942. הודג' נשאר עם הדיוויזיה ה-25 עד אפריל 1943, אז הועלה לדרגת מייג'ור גנרל והועבר לפיקוד הזמני על הדיוויזיה ה-43, שם החליף את ג'ון ה. הסטר, שהיה מותש מהקרב. הודג' פיקד על הדיוויזיה ה-43 במהלך הלחימה בצפון איי שלמה ועוטר במדליית השירות המצוין על שירותו.

לאחר שלושה חודשי שירות עם הדיוויזיה ה-43, הודג' קיבל את הפיקוד על הדיוויזיה ה-23 באיי פיג'י, ולאחר מכן פיקד עליה במהלך המערכה בבוגנוויל.

הודג' מונה למפקד הקורפוס ה-24 החדש שהופעל בהוואי והשתתף בקרב לייטה במסגרת המערכה בפיליפינים ובהמשך בקרב אוקינאווה. הוא קיבל מדליות שירות מכובדות עבור כל אחד מהקרבות הללו. הודג' הועלה לדרגה זמנית של לוטננט גנרל ביוני 1945.

בשנים 1945–1948 היה הודג' המושל הצבאי של קוריאה הדרומית תחת ממשל צבא ארצות הברית בקוריאה (USAMGIK). הוא לקח את כוחותיו לקוריאה בהוראת הגנרל דאגלס מקארתור, ונחת באינצ'ון ב-9 בספטמבר 1945. הוא היה הקצין שקיבל את כניעתם של כל הכוחות היפניים בקוריאה מדרום לקו רוחב 38 צפון.

=== לאחר המלחמה ===
לאחר מכן חזר הודג' לפורט בראג, צפון קרוליינה, ופיקד על הקורפוס ה-5 משנת 1948 עד 1950. לאחר פרוץ מלחמת קוריאה בשנת 1950, הוא מונה למפקד הארמייה השלישית, שמוקמה בארצות הברית, ולא לחם בקוריאה.

הודג' זכה לקידום לדרגת גנרל ב-5 ביולי 1952, והמשימה הסופית שלו לפני פרישתו הייתה כראש שרותי השדה בצבא בשנים 1952–1953. הודג' פרש משירות צבאי ב-30 ביוני 1953 ונפטר בוושינגטון הבירה ב-12 בנובמבר 1963.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אישים הקבורים בבית הקברות הלאומי ארלינגטון
קטגוריה:מעוטרי מדליית האוויר
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:מעוטרי מדליית השירות המצוין (צבא ארצות הברית)
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:גנרלים בצבא ארצות הברית
קטגוריה:אמריקאים שנולדו ב-1893
קטגוריה:אמריקאים שנפטרו ב-1963
ג'וזפה מצואולי

ג'וזפה מצואולי (באיטלקית: Giuseppe Mazzuoli; 1644, וולטרה – 1725, רומא) היה פסל איטלקי. שעבד בסגנון הבארוק של ברניני.

מצואולי נולד בוולטרה החל את הכשרתו בסיינה אבל רוב שנות יצירתו היו ברומא שם הוא נכנס לסדנתו של ארקולה פראטה והיה תלמידו היחיד של מלכיור גאפה וכמו פראטה גויס לעיתים קרובות לסייע לברניני בפרויקט מצבת אלכסנדר השביעי.

בשנת 1702 קלמנס האחד עשר והחשמן פמפילי יצאו עם תוכנית לפסלים בגודל טבעי של שנים-עשר השליחים עבור בזיליקת יוחנן הקדוש בלטראנו.
לצורך כך גויסו פסלים מובילים. על מצואולי הוטל לפסל את פיליפוס הקדוש במימון הארכיבישוף מווירצבורג, מצואולי סיים את הפסל בשנת 1711 וכמו לשאר הפסלים ניתן למצואלי רישום של קרלו מראטי הצייר החביב על קלמנס האחד עשר ואשר היה עליו להעבירו לפסל.

בין השנים 1700–1710 יצר מצואולי את פסל מות אדוניס על פי מטמורפוזות של אובידיוס. אדוניס נפצע על ידי חזיר בר ששלח אליו ארס אל המלחמה ודימם למוות באופן הרואי.
==גלריה==
<gallery widths="300px" heights="240px">
Giuseppe-Mazzuoli-The-Death-of-Adonis-hermitag.jpg|מות אדוניס בארמיטאז'
Giuseppe Mazzuoli-Cardinal Bernardino Panciatichi-Victoria and Albert Museum-2.jpg|פרוטומה של החשמן ברנרדינו פּאנצ'אטיקי במוזיאון ויקטוריה ואלברט
Death of St. Mary of Egypt by Giuseppe Mazzuoli at Bode Museum.jpg|מות מרים המצרית במוזיאון בודה
</gallery>

==קישורים חיצוניים==

קטגוריה:פסלים של תקופת הבארוק
קטגוריה:ילידי 1644
קטגוריה:נפטרים ב-1725
קטגוריה:פסלים איטלקים במאה ה-17
קטגוריה:פסלים איטלקים במאה ה-18
הקורפוס ה-24 (ארצות הברית)

הקורפוס ה-24 (באנגלית: XXIV Corps) הוא קורפוס של צבא ארצות הברית שלחם במהלך מלחמת העולם השנייה.

==היסטוריה==
===מלחמת העולם השנייה===
הקורפוס הופעל ב-8 באפריל 1944 בהוואי, והועמד תחת פיקודו של ג'ון הודג'. הקורפוס לחם בקרב לייטה במסגרת המערכה בפיליפינים ובהמשך בקרב אוקינאווה, שם היו תחת פיקודו הדיוויזיות ה-7, ה-96, ומאוחר יותר אף הדיוויזיה ה-77.

=== לאחר המלחמה ===
בספטמבר 1945, לאחר כניעת יפן, עבר הקורפוס לקוריאה, שם נותר בתפקיד חיל כיבוש עד לפירוקו ב-25 בינואר 1949. בשנת 1968 הופעל הקורפוס מחדש בפורט הוד, טקסס, אשר החליף את הקורפוס הזמני וייטנאם, אשר הוקם במהלך מתקפת טט. מאוחר יותר נשלח הקורפוס לדרום וייטנאם, שם פעל עד לשנת 1970, ובשנת 1972 פורק הקורפוס.

קטגוריה:גייסות בצבא ארצות הברית במלחמת העולם השנייה
Open Arms (שיר של ג'ורני)

Open Arms (בעברית: זרועות פתוחות) הוא סינגל שהוקלט על ידי הלהקה האמריקאית ג'ורני, מתוך אלבום האולפן Escape ומתוך הפסקול של הסרט "רוק בחלל". פסקול הסרט יצא בשם, Heavy Metal: Original Film Soundtrack.

השיר הגיע למקום השני במצעד הבילבורד הוט 100.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":4"></ref>
|זהב
|500,000
|-
!קנדה (Music Canada)
|זהב
|50,000
|}

== גרסתה של מריה קארי ==

Open Arms (בעברית: זרועות פתוחות) הוקלט מחדש בשנת 1995, על ידי הזמרת-יוצרת האמריקאית מריה קארי.<ref name=":0"></ref> השיר יצא לאור באותה השנה בה הוקלט, על ידי חברת התקליטים קולומביה רקורדס, כסינגל מתוך אלבום האולפן החמישי שלה, Daydream.<ref></ref><ref name=":0" />

השיר הגיע למקום השביעי במצעד השירים שבאירלנד.

== הצלחה ==
כבר בצאתו, זכה השיר להצלחה רבה כאשר נכנס אל העשיריות הפותחות במצעדים שבממלכה המאוחדת, אירלנד, וניו זילנד. בסוף שנת 1996, דורג השיר במקום ה-161 במצעד שירי השנה המצליחים ביותר בהולנד לאותה השנה.

ההופעה של מריה קארי עם השיר זכתה להצלחה רבה כאשר צברה למעלה מ-6.5 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי מריה קארי
קטגוריה:שירים באנגלית
קטגוריה:בלדות משנות ה-1980
קטגוריה:בלדות רוק
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קולומביה רקורדס
קטגוריה:סינגלים בהוצאת CBS רקורדס
Sweetheart

Sweetheart (בעברית: מותק או מתוקה) הוא סינגל שהוקלט על ידי הראפר האמריקאי ג'רמיין דופרי, ביחד עם הזמרת-יוצרת האמריקאית מריה קארי.<ref name=":0"></ref><ref name=":1"></ref> השיר יצא לאור ב-6 באוקטובר 1998, על ידי חברות התקליטים קולומביה רקורדס וסו סו דאף, כסינגל מהאלבומים Life in 1472 ו-#1's}}.<ref name=":1" /><ref name=":0" />

השיר הגיע למקום ה-14 במצעד השירים שבהולנד.<ref></ref>

== רקע וכתיבה ==
השיר נכתב במקור על ידי רייני דייוויס ופיט וורנר והולחן על ידי פיט קסלר ודייוויס.<ref name=":2"></ref> כמו כן, המבצעת המקורית של השיר היא רייני דייוויס עצמה.<ref name=":2" /> את הגרסה המחודשת של השיר הפיקו ג'רמיין דופרי ומריה קארי בעצמם.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5 מיליון השמעות.<ref></ref>

== ביקורת ==
סטיבן תומאס ארלוויין מ-Allmusic הפנה כלפי השיר ביקורת חיובית.<ref></ref> כאשר ביקר את השיר במסגרת אלבומה #1's}} של קארי, הוא טען שהוא לא משתווה לשאר השירים שם.<ref></ref> ג'ון דולן מ-Citypage כתב כי "דופרי ומלכת הפופ מריה קארי מצליחים להביא שיר טוב שמתאים לרדיו".<ref></ref>

דייוויד בראון מ-Entertainment Weekly, הפנה כלפי השיר ביקורת, תוך ששם דגש בעיקר על הבתים של קארי.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי מריה קארי
קטגוריה:שירים באנגלית
קטגוריה:שירים שהופקו על ידי ג'רמיין דופרי
קטגוריה:וידאו קליפים שבוימו על ידי הייפ ויליאמס
קטגוריה:סינגלים בהוצאת קולומביה רקורדס
שוגר דדי

שוגר דדי (באנגלית: Sugar daddy) הוא כינוי לגבר המעניק כספים, מתנות או גמול חומרי אחר, בתמורה לקשרים חברתיים. מקבל ההטבה מכונה לעיתים שוגר בייבי.
אופי מערכת היחסים של ה"שוגר דדי" עם מקבל ההטבות עשוי לכלול יחסי מין או להתאפיין באינטימיות, אך לא תמיד זהו המצב. הגורם המשלם בקשר בדרך כלל עשיר ומבוגר יותר.
המונח שוגר מאמי, המתאר "שוגר דדי" ממין נשי, נמצא אף הוא בשימוש, אך פחות.

על פי נתוני אתר המשמש פלטפורמת היכרויות ליחסים מסוג זה, משנת 2015, ארצות הברית היא המדינה שבה המספר הרב ביותר של מערכות יחסים מסוג זה, ולאחריה קנדה, בריטניה, אוסטרליה וקולומביה.

==דיון חברתי סביב המונח==
יש סוציולוגים שקוראים להוקיע תופעה זו ולהתייחס אליה כזנות. יש הרואים בתופעת ה"שוגר דדי" בתור המקבילה המודרנית לתופעת הקורטיזנה שהייתה נפוצה במאה ה-19, שהיו סוג של זונות צמרת, "עם לקוחות עשירים או מהמעמד העליון".

===חקיקה===
ב-11 באפריל 2018 עבר בסנאט האמריקאי "החוק למניעת סחר מין" , ובעקבותיו נסגרו אתרי היכרויות רבים שפעלו בארצות הברית לייסוד מערכות יחסים מסוג זה.

== ראו גם ==
* ג'יגולו

==קישורים חיצוניים==
* [https://www.idftweets.co.il/article.php?id=1083 כתבה בנושא באתר Tweets]

== הערות שוליים ==

קטגוריה:מילים וביטויים באנגלית
קטגוריה:זוגיות
דקל דביר

דקל דביר (נולד ב-12 באפריל 1987) הוא מתופף, מפיק מוזיקלי ומוזיקאי ישראלי.

== ביוגרפיה ==
דקל דביר נולד וגדל בכפר סבא לאם ספרנית ואב רואה חשבון. בגיל שמונה התחיל ללמוד לנגן בתופים. הוא למד תחילה כלי הקשה קלאסיים בקונסרבטוריון העירוני למוזיקה ולמחול בכפר סבא ובהמשך עבר למערכת תופים. בתקופה זו התעמק בג׳אז, ובהמשך גם ברוק אנד רול, פופ ופאנק.

== קריירה מוזיקלית ==
לאחר סיום לימודיו במגמת המוזיקה של תיכון כצנלסון בכפר סבא, שירת בצבא בלהקה הצבאית של חיל החינוך. לאחר סיום שירותו הצבאי החל דביר להתמקצע, ללמוד ולעסוק באופן מקצועי בתחום המוזיקה. בשנת 2004 הצטרף ללהקת Famous People והיה חבר בלהקה מספר שנים, במהלכן הוציאה הלהקה שני אלבומים.

ב-2005 הצטרף ללהקת המוזיקה היהודית רמזיילך, יחד איתה הוציא שני אלבומים: את האלבום "Ramzailech" בשנת 2011 ואת השני "Tsuzamen" ב 2015. ב-2008 היה חבר בלהקת הרוק "LeChuk". ב-2009 הוציאו את אלבומם הראשון וב 2012 את אלבומם השני.

בשנת 2008 דביר עבר להתגורר בארצות הברית בעקבות קבלתו ללימודי מוזיקה במכללת לוס אנג'לס למוזיקה (LAMA) שם קיבל מלגת לימודים. על סגל המורים שלו נמנו בין היתר מתופפי-על, כמו: ג׳ו פורקארו, טוני אינזלקו, רלף האמפרי ועוד.

לאחר סיום לימודי המוזיקה חזר לארץ ופתח בקריירה מוזיקלית פעילה. הוא ניגן בהפקות שונות, מחזות זמר ותוכניות טלוויזיה. דביר ניגן ושיתף פעולה עם מוזיקאים ואומנים שונים, בין היתר: עילי בוטנר וילדי החוץ, נורית גלרון, שלמה גרוניך, שפיטה, הרכב הרוק המתקדם project RNL ועוד. בשנת 2010 הצטרף ללהקת הגרובטרון. בשנת 2013 הצטרף ללהקת האינדי פופ הישראלית "לולה מארש" והיה חבר בלהקה כעשור. בשנת 2019 יצא אלבום הבכורה של פוטו מריאנה, דביר שותף ללחן, העיבוד וההפקה המוזיקלית לשיר ״ערים״ באלבום. כיום הוא מופיע עם הזמר ישי ריבו בארץ ובעולם<ref></ref>. במקביל הוא משתף פעולה עם יוצרים שונים מתחום המוזיקה, בעיקר בהקלטת תופים וכלי הקשה והפקה מוזיקלית.

דביר הוא בן זוגה של הזמרת-יוצרת רותם שפי ושותף בהפקה המוזיקלית של שיריה, ולהם בת.

== קישורים חיצוניים ==

* [https://www.instagram.com/dekel_dvir/ דקל דביר] ברשת החברתית אינסטגרם

== הערות שוליים ==

קטגוריה:מתופפים ישראלים
קטגוריה:מפיקים מוזיקליים ישראלים
קטגוריה:מוזיקאים ישראלים
קטגוריה:בוגרי תיכון כצנלסון
קטגוריה:חברי להקות צבאיות ישראליות
קטגוריה:ישראלים שנולדו ב-1987